**LIETUVOS ŠOKIO MOKYTOJO/-OS RINKIMO TVARKOS APRAŠAS**

I. BENDROSIOS NUOSTATOS

1. Lietuvos šokio mokytojo/-os rinkimo (konkurso) tvarkos aprašas (toliau - aprašas) reglamentuoja Lietuvos šokio mokytojo/-os rinkimo (konkurso) kriterijus ir tvarką.
2. Rinkimų tikslas – įvertinti Lietuvos šokio mokytojų, choreografų 2021-2022 mokslo metų veiklos rezultatus, praktinę, kūrybinę ir mokslinę veiklą; indėlius į ugdymo įstaigų, bendruomenių gyvenimą, puoselėjant bendražmogiškas vertybes.
3. Rinkimais siekiama pagerbti geriausius 2021-2022 mokslo metų Lietuvos šokio mokytojus, choreografus; informuoti visuomenę apie Lietuvos šokio mokytojų veiklą, ugdymo šokiu veiksmingumą ir galimybes.
4. Nominaciją ir apdovanojimus skiria Šokio mokytojų asociacija. Apdovanojimus gali skirti valstybinės institucijos, juridiniai ir fiziniai asmenys.

II. VEIKLOS VERTINIMO KRITERIJAI

1. Atrenkant apdovanoti kandidatą taikomi šie atrankos kriterijai:
	1. kandidatas yra įgijęs aukštąjį šokio pedagogo, choreografo išsilavinimą ar kitą šokio specialisto kvalifikacinius reikalavimus atitinkantį išsilavinimą;
	2. geba burti kolegas (bendruomenę) bendram darbui ir sėkmingai dirbti komandoje, kandidatas nuolat tobulina savo kvalifikaciją, geba vykdyti informacijos sklaidą;
	3. kandidatas pasižymi pilietiškai aktyvia veikla, novatoriškai dirba, yra lyderis ugdymo ir/arba kultūros įstaigoje, mieste/rajone;
	4. kandidatas 2021-2022 m.m. aktyviai dalyvavo miesto, rajono ar šalies pedagoginėje, kultūrinėje, visuomeninėje, eksperimentinėje/mokslo tiriamojoje, organizacinėje, vadybinėje veiklose ar kt., turi kitų ypatingų nuopelnų.

III. KONKURSO VYKDYMO TVARKA

1. Kandidatūras konkursui kviečiami teikti: Lietuvos miestų ir rajonų savivaldybių švietimo ir kultūros padaliniai, Lietuvos miestų ir rajonų šokio mokytojų metodiniai būreliai, Lietuvos švietimo ir kultūros centrai, švietimo ir kultūros įstaigų vadovai, nevyriausybinės švietimo ir kultūros organizacijos, Lietuvos pedagogų, mokinių arba tėvų visuomeninės organizacijos.
2. Kandidatūros teikiamos užpildant teikimo formą, žr. 2021-2022 m.m. šokio mokytojo rinkimo tvarkos aprašo PRIEDAS, ir atsiunčiant ją pasirašytą ir skenuotą el.paštu president@sokis.upc.smm.lt arba ariekumas@gmail.com
3. Šokio mokytojų asociacijos prezidiumo, švietimo ir kultūros atstovų 8 asmenų jungtinė komisija svarsto pateiktas kandidatūras. Vienas komisijos narys suteikia kiekvienam iš atrinktų kandidatų balus nuo 5 (geriausias) iki 1 (blogiausias). Maksimalūs vienam kandidatui komisijos nario skiriami balai yra 40, minimalūs – 8. Visi visų komisijos narių balai sumuojami ir neskelbiami iki pasibaigs balsavimas svetainėje. Pagal rezultatus atrenkami penki mokytojai.
4. Atrinktos 5 mokytojų kandidatūros teikiamos visuotiniam balsavimui Šokio mokytojų asociacijos svetainės [www.sokis.upc.smm.lt](http://www.sokis.upc.smm.lt) apklausoje. Svetainėje yra aktyvuojama nuostata - iš vieno IP kompiuterio adreso galima balsuoti tik vieną kartą.
5. Daugiausiai balsų svetainės apklausoje surinkęs kandidatas gauna 35 taškus, 2 vietoje – 30 taškų, 3 vietoje – 25, 4 vietoje – 20, 5 vietoje – 15. Susumavus komisijos kandidatams skiriamus taškus ir pagal svetainėje balsavusių lankytojų priskirtus taškus yra skelbiamas Lietuvos šokio mokytojas ir iškilmingo renginio/koncerto/festivalio metu apdovanojamas garbės diplomu, atminimo dovanomis.
6. Esant lygiam taškų skaičiui pagal komisijos kandidatams skiriamus taškus ir pagal svetainėje balsavusių lankytojų priskirtus taškus dėl pirmos vietos, Šokio mokytojų asociacijos prezidiumo, švietimo ir kultūros atstovų jungtinė komisija renkasi papildomam posėdžiui nuspręsti dėl nugalėtojo.
7. Vertinimo komisijos atrinkti kandidatai viešinami Šokio mokytojų asociacijos svetainėje.
8. Konkurso rezultatai skelbiami pedagoginėje ir kultūros spaudoje, Šokio mokytojų asociacijos interneto svetainėje [www.sokis.upc.smm.lt](http://www.sokis.upc.smm.lt), informacija teikiama masinės informacijos ir spaudos priemonėms.

IV. BAIGIAMOSIOS NUOSTATOS

1. Kandidatai Šokio mokytojų asociacijos prezidiumo, švietimo ir kultūros atstovų jungtinei komisijai teikiami iki 2022-11-25. Apklausa [www.sokis.upc.smm.lt](http://www.sokis.upc.smm.lt) svetainėje aktyvuojama 2022-12-05 ir vykdoma iki 2022-12-09 d. 23.00 val.
2. 2021-2022 m.m. Lietuvos šokio mokytojo pagerbimas numatomas ir organizuojamas suderinus su išrinkto Lietuvos šokio mokytojo darboviete.

**PRIEDAS**

Kandidatūrą teikiančios įstaigos (organizacijos, asmens ar kt.) pavadinimas

REKOMENDACIJA APDOVANOJIMUI

1. Kandidato vardas, pavardė

|  |
| --- |
|  |

2. Kandidato darbovietė, pareigos, kvalifikacinė kategorija, kontaktai (telefonas, el.paštas)

|  |
| --- |
|  |

3. Kandidato charakteristika (iki 150 žodžių)

|  |
| --- |
|  |

4. Nuopelnai už kuriuos kandidatas teikiamas apdovanoti: 2021-2022 m.m. veiklos sėkmės istorija, gerosios patirties pavyzdžiai ir kt. (iki 200 žodžių)

|  |
| --- |
|  |

Kandidatūros teikėjas – pareigos įstaigoje, vardas, pavardė, parašas, telefonas, el.paštas

2022 m………………………….. d.